title: Regulamentul de punere în aplicare (UE) 2018/130 al Comisiei din 25 ianuarie 2018 privind autorizarea unui preparat de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755) ca aditiv în hrana porcilor pentru îngrășare (deținătorul autorizației: Berg and Schmidt GmbH Co. KG) (Text cu relevanță pentru SEE. )

text:
                  26.1.2018

                  RO

                  Jurnalul Oficial al Uniunii Europene

                  L 22/25

            REGULAMENTUL DE PUNERE ÎN APLICARE (UE) 2018/130 AL COMISIEI
      din 25 ianuarie 2018
      privind autorizarea unui preparat de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755) ca aditiv în hrana porcilor pentru îngrășare (deținătorul autorizației: Berg and Schmidt GmbH Co. KG)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare a unui preparat de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea se referă la autorizarea unui preparat de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755) ca aditiv în hrana porcilor pentru îngrășare, clasificat în categoria „aditivi zootehnici”.

                  (4)

                  În avizul ei din 25 ianuarie 2017 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755) nu are efecte nocive asupra sănătății animale, asupra sănătății umane sau asupra mediului. Autoritatea a concluzionat că aditivul este considerat a fi eficace în ceea ce privește îmbunătățirea greutății corporale finale și a indicelui de conversie a hranei la porcii pentru îngrășare. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (5)

                  Evaluarea preparatului de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul indicat în anexă, aparținând categoriei „aditivi zootehnici” și grupei funcționale „promotori de digestibilitate”, se autorizează ca aditiv pentru hrana animalelor, în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 25 ianuarie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2017;15(2):4707.

         ANEXĂ

                     Număr de identificare al aditivului

                     Numele titularului autorizației

                     Aditiv

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de hrană completă pentru animale cu un conținut de umiditate de 12 %

                        Categoria aditivilor zootehnici. Grupa funcțională: promotori de digestibilitate

                     4a26

                     Berg and Schmidt GmbH Co. KG

                     Endo-1,4-beta-xilanază
                     EC 3.2.1.8

                        Compoziția aditivului

                     Preparat de endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755), cu o activitate minimă de 15 000  EPU (1)/g
                     (în stare solidă)

                        Caracterizarea substanței active

                     Endo-1,4-beta-xilanază (EC 3.2.1.8) produsă de Trichoderma reesei (BCCM/MUCL 49755)

                        Metoda analitică
                         (2)

                     Pentru cuantificarea activității endo-1,4-beta-xilanazei:
                     metoda colorimetrică de măsurare a colorantului hidrosolubil eliberat prin acțiunea endo-1,4-β-xilanazei din substraturi de arabinoxilan din grâu legat colateral cu azurină.

                     Porci pentru îngrășare

                     —

                     1 500  EPU

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecului.

                                 2.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru piele, de protecție pentru ochi și de protecție respiratorie.

                     15 februarie 2028

            (1)  1 EPU reprezintă cantitatea de enzimă care eliberează pe minut 0,0083 micromoli de zaharuri reductoare (echivalente în xiloză) din xilan din pleavă de ovăz, la pH de 4,7 și la 50 °C.

            (2)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2018/127 al Comisiei din 24 ianuarie 2018 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               26.1.2018

               RO

               Jurnalul Oficial al Uniunii Europene

               L 22/14

         REGULAMENTUL DE PUNERE ÎN APLICARE (UE) 2018/127 AL COMISIEI
   din 24 ianuarie 2018
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

               (3)

               Prin urmare, Regulamentul (CE) nr. 1484/95 ar trebui modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ
      „
            ANEXA I

                        Codul NC

                        Denumirea mărfurilor

                        Prețul reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de pui congelate, denumite «pui 70 %»

                        113,6

                        0

                        AR

                        0207 12 90

                        Carcase de pui congelate, denumite «pui 65 %»

                        132,5

                        0

                        AR

                        217,2

                        0

                        BR

                        0207 14 10

                        Bucăți dezosate, congelate, de cocoși sau de găini

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Bucăți dezosate, congelate, de curcani și de curci

                        336,9

                        0

                        BR

                        306,0

                        0

                        CL

                        0408 91 80

                        Ouă fără coajă, uscate

                        320,6

                        0

                        AR

                        1602 32 11

                        Preparate nefierte din cocoși sau din găini

                        200,4

                        26

                        BR

                  ”

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).


title: Regulamentul de punere în aplicare (UE) 2018/124 al Comisiei din 15 ianuarie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Pane di Matera” (IGP)]

text:
               26.1.2018

               RO

               Jurnalul Oficial al Uniunii Europene

               L 22/9

         REGULAMENTUL DE PUNERE ÎN APLICARE (UE) 2018/124 AL COMISIEI
   din 15 ianuarie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Pane di Matera” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Pane di Matera”, înregistrată în temeiul Regulamentului (CE) nr. 160/2008 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Pane di Matera” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 160/2008 al Comisiei din 21 februarie 2008 de înregistrare a anumitor denumiri în Registrul denumirilor de origine protejate și al indicațiilor geografice protejate [Pane di Matera (IGP), Tinca Gobba Dorata del Pianalto di Poirino (DOP)] (JO L 48, 22.2.2008, p. 27).

      (3)  JO C 305, 15.9.2017, p. 20.


title: Regulamentul de punere în aplicare (UE) 2018/139 al Comisiei din 29 ianuarie 2018 de modificare a Regulamentului (CE) nr. 1033/2006 în ceea ce privește trimiterile la dispozițiile OACI (Text cu relevanță pentru SEE. )

text:
               30.1.2018

               RO

               Jurnalul Oficial al Uniunii Europene

               L 25/4

         REGULAMENTUL DE PUNERE ÎN APLICARE (UE) 2018/139 AL COMISIEI
   din 29 ianuarie 2018
   de modificare a Regulamentului (CE) nr. 1033/2006 în ceea ce privește trimiterile la dispozițiile OACI
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulament privind interoperabilitatea) (1), în special articolul 3 alineatul (5),
   după consultarea Comitetului pentru cerul unic,
   întrucât:

               (1)

               Articolul 2 alineatul (2) punctul 16 din Regulamentul (CE) nr. 1033/2006 al Comisiei (2) face trimitere la definițiile prevăzute în volumul 1 al Procedurilor pentru serviciile de navigație aeriană ale Organizației Aviației Civile Internaționale (OACI) – Operațiunile aeronavelor (PANS-OPS, Doc. 8168), mai precis la a cincea sa ediție din 2006, care include amendamentul nr. 6. La 10 noiembrie 2016, OACI a modificat Doc. 8168, incluzând amendamentul nr. 7.

               (2)

               Punctul 2 din anexa la Regulamentul (CE) nr. 1033/2006 face trimitere la dispozițiile prevăzute în Procedurile pentru serviciile de navigație ale OACI – Managementul traficului aerian (PANS-ATM, Doc. 4444), mai precis la cea de a 15-a ediție din 2007, care include amendamentul nr. 6. La 10 noiembrie 2016, OACI a modificat Doc. 4444, incluzând amendamentul nr. 7A.

               (3)

               Trimiterile din Regulamentul (CE) nr. 1033/2006 la Doc. 8168 și la Doc. 4444 ar trebui actualizate pentru a permite statelor membre să își îndeplinească obligațiile juridice internaționale și pentru a asigura coerența cu cadrul de reglementare internațional al OACI.

               (4)

               Prin urmare, Regulamentul (CE) nr. 1033/2006 ar trebui modificat în consecință,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 1033/2006 se modifică după cum urmează:

               1.

               La articolul 2 alineatul (2), punctul 16 se înlocuiește cu următorul text:

                           „16.

                           «proceduri în zona terminală» înseamnă plecările instrumentale obișnuite și sosirile instrumentale obișnuite, astfel cum sunt definite în procedurile OACI pentru serviciile de navigație aeriană – Operațiunile aeronavelor (PANS-OPS, Doc. 8168 – volumul 1 – ediția a cincea – 2006, care include toate amendamentele până la nr. 7).”;

               2.

               În anexă, punctul 2 se înlocuiește cu următorul text:

                           „2.

                           Capitolul 4 din secțiunea 4.4 (Planuri de zbor) și capitolul 11 punctul 11.4.2.2 (Mesaje de mișcare) din Doc. 4444 al PANS-ATM al OACI (ediția a 16-a – 2016, care include toate amendamentele până la nr. 7A).”

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 96, 31.3.2004, p. 26.

      (2)  Regulamentul (CE) nr. 1033/2006 al Comisiei din 4 iulie 2006 de stabilire a cerințelor privind procedurile pentru planurile de zbor în faza premergătoare zborului pentru cerul unic european (JO L 186, 7.7.2006, p. 46).


title: Regulamentul de punere în aplicare (UE) 2018/137 al Consiliului din 29 ianuarie 2018 privind punerea în aplicare a Regulamentului (UE) nr. 101/2011 privind măsuri restrictive împotriva anumitor persoane, entități și organisme având în vedere situația din Tunisia

text:
               30.1.2018

               RO

               Jurnalul Oficial al Uniunii Europene

               L 25/1

         REGULAMENTUL DE PUNERE ÎN APLICARE (UE) 2018/137 AL CONSILIULUI
   din 29 ianuarie 2018
   privind punerea în aplicare a Regulamentului (UE) nr. 101/2011 privind măsuri restrictive împotriva anumitor persoane, entități și organisme având în vedere situația din Tunisia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 101/2011 al Consiliului din 4 februarie 2011 privind măsuri restrictive împotriva anumitor persoane, entități și organisme având în vedere situația din Tunisia (1), în special articolul 12,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 4 februarie 2011, Consiliul a adoptat Regulamentul (UE) nr. 101/2011.

               (2)

               Pe baza unei revizuiri a listei din anexa I la Regulamentul (UE) nr. 101/2011, ar trebui modificată rubrica referitoare la o persoană.

               (3)

               Prin urmare, anexa I la Regulamentul (UE) nr. 101/2011 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 101/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 ianuarie 2018.

            Pentru Consiliu

            Președintele

         R. PORODZANOV

      (1)  JO L 31, 5.2.2011, p. 1.

      ANEXĂ
      Rubrica referitoare la următoarea persoană care figurează în anexa I la Regulamentul (UE) nr. 101/2011 se înlocuiește cu rubrica de mai jos:

                     Nume

                     Date de identificare

                     Motive

                     „5.

                     Fahd Mohamed Sakher Ben Moncef Ben Mohamed Hfaiez MATERI

                     Tunisian, născut la Tunis la data de 2 decembrie 1981, fiul lui Naïma BOUTIBA, căsătorit cu Nesrine BEN ALI, titular al CNI nr. 04682068

                     Persoana face obiectul unor anchete judiciare efectuate de autoritățile tunisiene pentru complicitate la deturnare de fonduri publice tunisiene de către un funcționar public, complicitate la abuz în serviciu din partea unui funcționar public (fostul președinte Ben Ali) pentru a procura unei părți terțe un avantaj nejustificat și pentru a cauza un prejudiciu administrației, abuz de influență asupra unui funcționar public, fostul președinte Ben Ali, în vederea obținerii în mod direct sau indirect a unui avantaj pentru o altă persoană, precum și pentru complicitate la infracțiunea de primire de către un funcționar public a unor fonduri publice despre care știa că nu i se cuvin și pe care le-a utilizat în beneficiul personal sau al unor membri ai familiei sale.”


title: Regulamentul de punere în aplicare (UE) 2018/138 al Comisiei din 16 ianuarie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Traditional Welsh Caerphilly”/„Traditional Welsh Caerffili” (IGP)]

text:
               30.1.2018

               RO

               Jurnalul Oficial al Uniunii Europene

               L 25/3

         REGULAMENTUL DE PUNERE ÎN APLICARE (UE) 2018/138 AL COMISIEI
   din 16 ianuarie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Traditional Welsh Caerphilly”/„Traditional Welsh Caerffili” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Traditional Welsh Caerphilly”/„Traditional Welsh Caerffili”, depusă de Regatul Unit, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Traditional Welsh Caerphilly”/„Traditional Welsh Caerffili” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Traditional Welsh Caerphilly”/„Traditional Welsh Caerffili” (IGP).
   Denumirea menționată la primul paragraf identifică un produs din clasa 1.3. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 317, 23.9.2017, p. 10.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).